Ansaru

Ansaru () () on islamistinen ja jihadistinen militanttijärjestö, joka toimii Pohjois-Nigeriassa. Järjestö syntyi tammikuussa 2012 erkaantumalla suuremmasta Boko Haramista ja lienee kansainvälisesti tällä hetkellä tunnetumpi kuin alkuperäinen emojärjestönsä.

Ryhmän alkuperäisessä tammikuussa 2012 internetissä julkaistussa lausunnossa järjestön johtaja Abu Usmatul al-AnsariProfile: Who are Nigeria's Ansaru Islamists?, Farouk Chothia, BBC News, 19. helmikuuta 2013) syytti Nigerian hallitusta kyvyttömyyttä puolustaa muslimeja uskonryhmien välisissä yhteenotoissa. Samoin se ilmoitti tavoitteekseen Pohjois-Nigerian lisäksi Nigeristä Kameruniin kattavan islamilaisen kalifaatin perustamisen ja "Mustan Afrikan muslimien omanarvontunnon palauttamisen". Nigerialaisen sanomalehden Nigeria's Standard Newspaperin mukaan Ansaru on irtisanoutunut Boko Haramin toimintatavoista "epäinhimillisinä muslimien ummaa kohtaan". Vuonna 2011 Boko Haram surmasi ainakin 450 ihmistä.http://www.aljazeera.com/news/africa/2011/12/20111224124241652788.html Vuoden 2012 ensimmäisen kuuden kuukauden aikana Boko Haramin terrorissa kuoli 650 ihmistä.http://www.huffingtonpost.com/2012/06/25/boko-haram-prison-break_n_1624339.html Surmansa saaneet ovat olleet niin muslimeja kuin kristittyjäkin. Asiantuntijoiden mukaan Ansarun kohdistaisi iskunsa tarkemmin ja vain muslimeja "puolustaessaan".

Ansari myös ylisti historiallista Sokoton kalifaattia ja sen perustajaa Usman dan Fodiota. Heinäkuussa 2012 eräässä toisessa ryhmän internetjulkaisussa al-Ansari väitti, ettei ryhmä surmaisi viattomia ei-muslimeja tai turvallisuusviranomaisia paitsi "itsepuolustukseksi". Lisäksi järjestö ei puolustaisi islamia ja muslimeja ainoastaan Nigeriassa vaan koko Afrikassa.

Järjestön on raportoitu koordinoivansa operaationsa yhdessä Malissa toimivan Islamilaisen Maghrebin Al-Qaidan ja Länsi-Afrikan ykseyden ja jihadin liikkeen kanssa.http://archive.is/20130217021828/news.yahoo.com/islamists-ansaru-claim-attack-mali-bound-nigeria-troops-153819155.html luettu 10.3.2013 Britannian sisäasiainministeriö (UK Home Office) on julistanut Ansarun lainsuojattomaksi terroristijärjestöksi.List of Proscribed Terrorist Groups Home Office of the British government

 Hyökkäykset 

Ansarun on ilmoittanut toteuttaneensa vankilapaon Omaisuusrikosten erikoisyksikön päämajasta Abujasta marraskuussa 2012 ja tammikuussa 2013 se hyökkäsi Pohjois-Maliin islamistien vastaisiin taisteluihin suunnannutta Nigerian armeijan sotilassaattuetta vastaan.

Järjestö on toteuttanut useita ihmissieppauksia Nigeriassa. Toukokuussa 2011 se sieppasi britin ja italialaisen Kebbin osavaltiossa, toukokuussa 2012 se sieppasi ranskalaisen insinöörin Katsinan osavaltiossa ja helmikuussa 2013 se kidnappasi seitsemän ulkomaalaista libanonilaisen rakennusyhtiö Setraconin työntekijöiden asuinalueelta Bauchin osavaltiossa. Ansaru teloitti sekä toukokuussa 2011 ja helmikuussa 2013 otetut panttivangit brittien ja nigerialaisten tekemän epäonnistuneen vapauttamisoperaation jälkeen maaliskuun alussa 2013 vastalauseena länsimaiden toimille Malissa ja Afganistanissa. Näiden surmattujen Setraconin työntekijöiden on kerrottu olleen Britannian, Kreikan, Italian, Libanonin ja Syyrian kansalaisia.http://www.iltalehti.fi/ulkomaat/2013030916765562_ul.shtml

 Lähteet 

Luokka:Nigeria
Luokka:Islamilaiset terroristijärjestöt
Luokka:Jihadistijärjestöt